
Мектепке дейінгі тәрбие мен оқытудың жаңартылған мазмұнға көшу жағдайының концептуалдық негіздері  Қазақстанның 2050 жылға дейінгі дамуы Стратегиясында, Қазақстан Республикасының 2020 жылға дейінгі даму стратегиялық жоспарында, Қазақстан Республикасының 2016-2019 жылдарында білім және ғылымды дамытудың мемлекеттік бағдарламасында анықталған.
2016-2017 оқу жылынан бастап республикада жаңартылған мектепке дейінгі тәрбие мен оқытудың мемлекеттік жалпыға міндетті стандарты мен Білім және ғылым министрлігінің 12.08.2016ж. №499 Үлгілік оқу бағдарламасы енгізілді, педагогикалық үрдісті сауатты түрде жоспарлап, ұйымдастыруға, инновациялық технологияларды пайдалануға мүмкіндік берді. Оның  міндеттері мен талаптары балалардың ой-өрісінің, танымдық қабілеттерінің қалыптасуына, әлеуметтік дамуына мүмкіндік ашты. 
 Жаңартылған оқу мазмұнына сәйкес балабақшадан мектепке ынталы, шығармашыл және  білімқұмар бала тәрбиеленіп шығады.
Тәрбиелеудің тиімді әдіс-тәсілдері мен жолдарын анықтап, балаларды жан-жақты дамытуға жағдай жасау үшін «Таным», «Коммуникация», «Шығармашылық», «Әлеумет», «Денсаулық» білім беру салаларының әдістемелік бірлестіктері үлгілік оқу бағдарламасының мазмұнын толық талдап, бұрынғы бағдарламамен салыстырып, зерттеп, зерделеді. Жаңа бағдарламаны қолдануға тиімді деген инновациялық технологияларды іріктеп, жаңа әдістердің элементтерін саралады. Атап айтқанда, ақпараттық-коммуникативтік, жобалау, денсаулық сақтау, ойын, ТРИЗ технологияларының элементтері мен этнопедагогика әдістері кіріктірілген 
жұмыс жоспары құрылды. Осы тұрғыда педагогтар шебер сыныптар, семинарлар, тренингтер, іскерлік ойындар, дөңгелек үстелдер, әдістемелік нұсқаулықтар мен авторлық бағдарламалар әзірледі. Тәжірибе алмасу мақсатында қалалық деңгейде  2016-2017 оқу жылы №9 «Қарлығаш» балабақшасында 4 қалалық семинар өткізіліп, 5 тәрбиеші балабақша деңгейінде, 5 тәрбиеші қалалық деңгейде, 1 тәрбиеші облыстық деңгейде тәжірибе алмасып, сертификаттар мен грамоталарға ие болды. 
«Коммуникация» білім беру саласында балалардың сөйлеу мәдениетін дамытуда қазақ, орыс, ағылшын тілдерін тереңдетіп оқытуға көп көңіл бөлінді. Балабақшада балаларға тілдерді жеңіл үйренуіне барлық қолайлы жағдайлар жасалған. Ағылшын тілі сабағында балалар ағылшын тілінде әндер тыңдайды, бұл олардың фонематикалық есту қабілетін дамыту үшін қажет. «Ағылшын тілін үйренгім келеді»  үйірмесі жүргізілді. Үйірме жұмыстары арқылы педагогтар дәстүрлі және дәстүрден тыс әдіс-тәсілдермен балалардың үш тілді меңгеруін жақсарту мақсатында ересек топ балаларына арналған «Болашаққа жол» атты вариативтік бағдарлама әзірленді. Аталған бағдарлама «Ең жақсы авторлық бағдарлама» атты қалалық сайыста 3 орынға ие болды.  Өз алдына бұл жұмыс педагогтарға үш тілде алғашқы қадам жасауға көмегін тигізеді.
Үлгілік оқу бағдарламасының ерекшелігі мектепке дейінгі балалардың кешенді түрде  дамуын қамтамасыз ету болып табылады. Балаларға  жалпы адамзаттық құндылықтарды үйрету және «Мәңгілік Ел» ұлттық идеясына сәйкес қажетті дағдыларды игерту мен ұлтжандылыққа тәрбиелеу мақсатында «Жас патриот» атты вариативтік бағдарлама жазылып, қалалық деңгейдегі байқауда 2 орынға ие болды. 
Осындай атқарылған жұмыстардың нәтижесі бойынша №9 «Қарлығаш» балабақшасы 2016-2017 оқу жылы республикалық «Қазақстан патриоты» журналының ұйымдастыруымен өткен «Жас дарын» байқауына қатысып 1 орынды, мектепке дейінгі ұйымдар арасындағы «Ең үздік бейнематериал» қалалық байқаудан 2 орынды,  «Ханталапай» интеллектуалдық байқауында 3 орынды, «Тәуелсіздік тұғыры биікте» байқауында 3 орынды, «Қазақшаң қалай, балақай» байқауында 3 орынды, «Ұлы дала ұрпақтары» байқауында 2 бағыт бойынша 2 Гран-приді, «Театрландырылған қойылым» байқауында 1 орынды және 40 000 мың теңгені, «Балғын шақ» байқауынан Гран приді; облыстық деңгейде СӨС байқауында 3 орынды, «Театрландырылған қойылым» байқауында 3 орынды иеленіп, 100 000 мың теңге сертификатына ие болды.
Қорыта келгенде, Үлгілік оқу бағдарламасы еліміздегі мектепке дейінгі ұйымдардың жаңа мазмұны, жаңа бағыты, жаңа бастамасы ретінде жаңа серпіліске жол ашты деген сенімдемін. Көкшетау қаласы білім бөлімінің балабақшалармен бірлескен жұмысы нәтижесінде заман талабына сай тәрбиеленушілерді үш тілде оқытып, жан-жақты білім беріп, кіріктірілген оқу қызметтерді ұйымдастыру мүмкіндіктеріне жол ашылды. 

